Loslit en Lig... so al in Boerneef se kraal
"Bantom hom so en flennie die snare. Ek is verlief op die kind. Die son slaan vuur uit die sweetvoshare, ek is verlief op die kind." - Izak van der Merwe (ook bekend as Boerneef; 1897–1967) was 'n Suid-Afrikaanse skrywer, digter, leksikograaf en akademikus. Hy word beskou as 'n fyn prosaïs en die beste onder die Afrikaanse skrywers wat "klein-realisme" of "fantasie-realisme" gelewer het. Hierdie skrywers het hulself buite die groter lewensproblematiek gestel, en hul blik gevestig op volkstipes, eenvoudige lui, kleindorpse lewe en die noue lewenskringe daarvan.." – Prof. Gerhard van Huyssteen, voorsitter van die Taalkommissie
Chris Chameleon wat in hierdie produksie weer eens sy naam as verkleurmannetjie waardig is, gee 'n besonderse vertolking van Louis van Rensburg se "Voshaarnooi", hy word een van die 'Ligstraalsusters en rock en rol behoorlik in sy toonsetting van Boerneef se gedig, Varkleerbaadjie en Klinknaelbroek. Chris sê die grootste uitdaging van hierdie produksie was om binne die beperkte tyd wat die span tot hulle beskikking gehad het, hierdie besondere juweeltjie te skep. "Boerneef het, in 'n tyd toe die gebruik dikwels was om effe aangeplak te skryf ten einde die volk na hoër ideale as die wat in hul alledaagse lewens vergestalting gevind het aan te por, daarin geslaag met 'n ongewonde direktheid die werklikheid van mense se taal en gedrag uit te beeld. So gee hy vir die hedendaagse leser 'n besondere kykie in die werklikheid van die verlede, nie soos die verlede wou wees nie, maar soos die verlede wel was," sê Chameleon. Van Daniella Deysel en die ander kunstenaars en musikante wat saam met hom op die verhoog was, sê Chris dat hy omring is deur 'voortreflike uitnemendheid!'
Links: Chris Chameleon ruk en rol behoorlik. Regs: Daniella Deysel is tuis op die verhoog.
Lees die gedig oor die berggans wat 'n veer laat val het op Maroela Media.
In sy vroeëre jare het hy meestal net kortverhale en prosa geskryf en het later (die laaste 10 jaar van sy lewe),begin dig. Lees meer hier.